# Geografijos ilgalaikis planas III gimnazijos klasei

Ilgalaikio plano pavyzdys pateikiamas vadovaujantis Geografijos bendrosios programos (toliau – BP) nuostatomis.

Ilgalaikio plano pavyzdyje pateikiamas preliminar Bendruosiuose ugdymo planuose dalykui numatyto valandų skaičiaus paskirstymas:

* stulpelyje *Valandos* yra nurodytas galimas skyriaus nagrinėjamų temų pasiekimams ugdyti skirtas pamokų skaičius. Skyriams numatytas didesnis valandų skaičius nei yra temų. Pateiktą pamokų skaičių mokytojas gali keisti atsižvelgdamas į mokinių poreikius, planuojamus atsiskaitymus, pasirinktas mokymosi veiklas ir ugdymo metodus;
* stulpelyje *Mokymosi turinys* yra pateikiamos temos.
* stulpelyje *Pasiekimų sritis/Pasiekimai* aprašomos rekomendacijos mokytojui, kokius pasiekimus ugdyti pamokos metu.
* stulpelyje *Kompetencijų ugdymas dalyku*yra nurodoma, kokios kompetencijos bus ugdomos.
* stulpelyje *Integracija*  pateikiamos rekomendacijos apie integracijos galimybes.
* stulpelyje *Pastabos* paliekama vieta mokytojui pasižymėti pastebėjimams, reflekcijai.

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti BP įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.*

Pamokų skaičiusper mokslo metus: 108 pamokos

|  |  |  |  |  |  |
| --- | --- | --- | --- | --- | --- |
| Nr. | Mokymosi turinys | Valandos | Pasiekimų sritis/Pasiekimai | Kompetencijų ugdymas dalyku | Integracija |
| 1. | Įvadas. Supažindinimas su 11 klasės kurso programa. | 1 | Susipažįsta su geografijos 11 klasės programa, darbo metodų įvairove, atsiskaitymo būdais ir vertinimo sistema. | Komunikavimo |  |
| 2. | Kartojimas | 4 | Tikslingai naudoja kartografinius šaltinius savarankiškam orientavimuisi nepažįstamoje aplinkoje ir vietovėje.  Geba įtraukti geografinius faktus ir objektus į erdvines sistemas ir nustatyti tarp jų egzistuojančius erdvinius ryšius. | Komunikavimo  Kūrybiškumo  Skaitmeninė  SESG | Matematika  Informacinės technologijos |
| 3. | Geografinis mąstymas, Žemės sistema ir globalieji iššūkiai žmonijai.   1. Geografinis mąstymas. 2. Geografijos mokslo koncepcijos. 3. GIS 4. Žemėlapių sudarymas su GIS 5. Geografinis tyrimas. 6. Geosferos. 7. Darnus vystymasis 8. Darnaus vystymnosi rodikliai 9. Darnaus vystymosi tikslų taikymas Lietuvoje | 11 | Taikomos geografijos mokslo koncepcijos ir sąvokos, gebama skaityti ir kritiškai vertinti įvairiuose geografiniuose šaltiniuose pateikiama informaciją.  Nurodomi šiuolaikiniai geografijos tyrimo metodai.  Taikomos geografinės informacinės sistemos (GIS).  Suplanuojamas ir atliekamas geografinis tyrimas.  Atskleidžiami geosferų tarpusavio ryšiai Žemės sistemoje.  Apibūdinami aktualiausi dabartiniai pasauliniai iššūkiai ir paaiškinami esminiai darnaus vystymosi principai.  Nurodomi darnaus vystymosi rodikliai, remiantis jais lyginamos ir vertinamos šalys. | Pažintinė  Skaitmeninė  Pilietinė  Komunikavimo  Kūrybiškumo  SESG | Matematika,  Biologija,  Istorija  Informacinės technologijos |
| 4. | Vidinės Žemės jėgos bei reljefo kaita.   1. Žemės vidinė sandara. 2. Žemynų ir vandenynų susidarymas 3. Litosferos plokštės. 4. Vidinės Žemės jėgos. 5. Vulkanizmas 6. Žemės drebėjimai 7. Lietuvos gelmių turtai. 8. Konkrečių Lietuvos naudingųjų iškasenų analizė 9. Pasaulio gelmių turtai | 11 | Analizuojamos ir lyginamos Žemės vidinės sandaros dalių savybės.  Paaiškinamos žemynų ir vandenynų susidarymo bei erdvinio pasiskirstymo teorijos.  Apibūdinamos litosferos plokščių judėjimo priežastys, nagrinėjamos litosferos plokščių sandūros, paaiškinamas juose susidarantis reljefas.  Vertinami su vulkanizmu susijusių reiškinių keliami pavojai ir analizuojamos tokių teritorijų panaudojimo žmonių buičiai bei ūkinei veiklai galimybės. Nurodomos seisminės sritys ir aktyvaus vulkanizmo juostos bei vertinami būdai ir priemonės, kurios skirtingo ekonominio išsivystymo lygio šalyse mažina žalą žemės drebėjimų ir ugnikalnių išsiveržimo metu.  Apibūdinama Lietuvos gelmių sudėtis, nurodomi naudingųjų iškasenų paplitimo dėsningumai. Paaiškinamas įvairių naudingųjų iškasenų telkinių teritorinis pasiskirstymas pasaulyje, jis siejamas su tektoninėmis Žemės plutos struktūromis. | Pažintinė,  Komunikavimo,  Kūrybiškumo,  Skaitmeninė | Ekonomika |
| 5. | Išorinės Žemės jėgos bei reljefo kaita.   1. Dūlėjimas. 2. Gravitacinis medžiagų judėjimas. 3. Gravitacinio medžiagų judėjimo keliami pavojai. 4. Išorinės Žemės jėgos. 5. Ledynai. 6. Ledynų veikla Lietuvoje. 7. Krantai. 8. Krantotvarka Lietuvoje 9. Upės formuojamas reljefas. 10. Lietuvos upių suformuotas kraštovaizdis. 11. Žmogaus veikla upėse. 12. Žmogaus pakeistos upės Lietuvoje. 13. Eolinė veikla ir jos įtaka žmonių gyvenimui. 14. Vėjo suformuotas reljefas Lietuvoje. 15. Karstinis reljefas. 16. Karstiniai procesai Lietuvoje. | 18 | Apibūdinami dūlėjimo tipai, paaiškinama dūlėjimo procesų priklausomybė nuo oro temperatūros, drėgmės ir gyvųjų organizmų. Paaiškinami dūlėjimo procesų ypatumai įvairiose geografinėse zonose.  Paaiškinamas gravitacinis įvairių medžiagų judėjimas, vertinamos jų keliamos grėsmės ir priklausomybė nuo žmogaus ūkinės veiklos bei klimato kaitos.  Paaiškinamas išorinių jėgų poveikis Žemės paviršiui.  Apibūdinamas dabartinis kalnų ir kvarteroperiodo žemyninis apledėjimas, nurodant jo paplitimo teritoriją, ledynų sukurtas erozines ir sąnašines reljefo formas.  Paaiškinamas bangų ir išilginių srovių poveikis krantų formavimuisi, nurodomi erozinių ir sąnašinių kranto reljefo formų pavyzdžiai.  Aiškinami upės poveikio ypatumai aukštupyje, vidurupyje ir žemupyje, pateikiami erozinių ir sąnašinių reljefo formų pavyzdžiai.  Nurodoma ir vertinama gamtinių ir žmonių veiklos paskatintų veiksnių įtaka upių potvyniams ir hidrotechninių įrenginių poreikis potvyniams reguliuoti.  Aiškinamas vėjo formuojamų reljefo formų susidarymas, vertinama eolinių procesų įtaka žmonių gyvenamai aplinkai.  Paaiškinamos karstinių procesų susiformavimo sąlygos, nurodomas karstinių procesų poveikis Lietuvos reljefui, vertinamas karstinio paviršiaus panaudojimo tinkamumas žmonių ūkinėms veikloms. | Pažintinė  Pilietinė  Komunikavimo  Kūrybiškumo  Skaitmeninė  SESG | Biologija  Fizika  Chemija |
| 6. | Atmosferos ir vandenyno procesai.   1. Atmosferos reikšmė. 2. Šilumos pasiskirstyma, Saulės spinduliuotė. 3. Atmosferos cirkuliacija. 4. Ciklonai ir anticiklonai. 5. Ciklonų ir anticiklonų judėjimas Lietuvoje ir Europoje.   6) Tropinė cirkuliacija.  7) Klimato klasifikacija.  8) Klimato veiksniai.  9) Klimato veiksniai Lietuvoje.  10) Sinoptinis žemėlapis.  11) Lietuvos sinoptinio žemėlapio sudarymas ir analizė.  12) Mikroklimatas.  13) Sausumos ir vandens sąveika.  14) Vandenynai.  15) Cirkuliacijos reiškiniai.  16) Tropiniai ciklonai. | 19 | Pagrindžiama atmosferos reikšmė gyvajai gamtai ir žmogui.  Nurodoma Saulės spinduliuotės įtaka šilumos pasiskirstymui Žemės rutulyje. Išvardijamos bendrosios spinduliuotės dalys, nurodomi jos kiekį lemiantys veiksniai.  Apibūdinama bendroji atmosferos cirkuliacija, aiškinamas jos ryšys su atmosferos slėgio juostų susidarymu.  Paaiškinamos ciklono ir anticiklono šiaurės pusrutulyje susidarymo priežastys, nagrinėjami atmosferos frontų judėjimo ypatumai.  Nurodoma šių atmosferos darinių įtaka Lietuvos ir Europos orams bei klimatui.  Apibūdinama tropinė atmosferos cirkuliacija, paaiškinamas pasatų ir musonų susidarymas bei jų įtaką orams ir klimatui.  Nagrinėjamos skirtingos klimato klasifikacijos (Alisovo, Keppen), remiantis jomis apibūdinamas skirtingų vietovių klimatas, priskiriant jį atitinkamam klimato tipui.  Nurodomi Lietuvos ir Europos klimatui įtakos turintys veiksniai bei paaiškinami klimato skirtumai Lietuvos teritorijoje.  Naudojantis sinoptiniu žemėlapiu apibūdinami orai ir pateikiama orų prognozė.  Nagrinėjami skirtingų teritorijų (miesto, pakrantės, aukštų kalnų, dykumos, musonų sričių) klimato ypatumai.  Apibūdinama ir vertinama sąveiką tarp vandenynų ir atmosferos.  Nagrinėjamos pasaulio vandenyno vandens savybės ir srovių judėjimas, vertinama jo reikšmė Žemės klimatui.  Paaiškinamas didelio masto cirkuliacinių reiškinių (El Nino, La Nina) susidarymas ir jų teritorinis pasireiškimas vandenyne ir atmosferoje, šie reiškiniai siejami su globaliais klimato svyravimais.  Apibūdinami tropinių ciklonų, mažųjų atmosferos sūkurių trumpalaikiai ir ilgalaikiai padariniai, vertinamas atsakas į šias stichijas skirtingo ekonominio lygio šalyse. Nurodomos priemonės, kurios gali sumažinti šių stichinių nelaimių daromą žalą. | Pažintinė  Pilietinė  Komunikavimo  Kūrybiškumo  Skaitmeninė  SESG | Fizika |
| 7. | Geografinis zoniškumas ir dirvožemis.   1. Gamtiniai kompleksai ir jų ryšiai. 2. Ekologinių veiksnių įtaka geografinių zonų išplitimui. 3. Vertikalusis zoniškumas. 4. Klimato kaita biosferoms. 5. Miškų kirtimas. 6. Lietuvos miškų palyginimas su kitais pasaulio miškais. 7. Dykumėjimo priežastys ir padariniai. 8. Dirvožemis. 9. Dirvožemių derlingumas. Dirvožemio naudojimas. 10. Lietuvos dirvožemių naudingumas. 11. Žmogaus poveikis dirvožemiui. | 13 | Atpažįstami gamtinio komplekso (ekosistemos) komponentai, nagrinėjami jų ryšiai.  Paaiškinama ekologinių veiksnių įtaka augalijai ir jos geografiniam išplitimui.  Apibūdinama geografinių zonų pasiskirstymo priklausomybė nuo klimato ir aukščio virš jūros lygio.  Vertinama globalios klimato kaitos įtaka biosferai: bioįvairovės nykimui, invazinių rūšių plitimui.  Nagrinėjamos miškų kirtimo keliamos problemos lokaliu, regioniniu ir globaliu lygiu. Aiškinami būdai ir priemonės, mažinančioa šios problemos mastą.  Vertinamos dykumėjimo priežastys, išplitimo mastai ir padariniai, nurodomi būdai ir priemonės, mažinančios dykumėjimo procesą.  Paaiškinamas dirvožemio profilio susidarymas, nurodomi pagrindiniai genetiniai horizontai, juos priskiriant būdingiems dirvožemių tipams.  Apibūdinami pagrindiniai dirvodaros procesai, vertinamas jų vaidmuo kintančioje ekosistemoje. Nurodami dirvožemių derlingumą lemiantys veiksniai, apibūdinami Lietuvos derlingiausi bei mažiau derlingi dirvožemiai, nurodomas jų geografinis pasiskirstymas.  Paaiškinamas žmogaus ūkinės veiklos poveikis dirvožemiui, vertinami būdai ir priemonės, užtikrinančios darnų dirvožemių naudojimą. | Pažintinė  Pilietinė  Komunikavimo  Kūrybiškumo  Skaitmeninė  SESG | Biologija |
| 8. | Gyventojai ir migracijos.   1. Demografinių rodiklių pokyčiai. 2. Su demografija susijusios socialinės ir ekonominės problemos. 3. Demografijos politika pasaulio regionuose. 4. Gyventojų kaita. 5. Gyventojų kaita Lietuvoje. 6. Vidinė migracija. 7. Išorinė migracija. 8. Vidinė ir išorinė migracija Lietuvoje. 9. Diasporos. 10. Lietuvių diasporos pasaulyje. 11. Priverstinė migracija. | 13 | Nagrinėjami demografinių rodiklių pokyčiai ir jų priežastys lokaliu, regioniniu bei globaliu lygiu.  Vertinamos socialinės ir ekonominės problemos, kylančios dėl spartaus gyventojų skaičiaus augimo ir depopuliacijos, senėjimo, nurodomi galimi jų sprendimo būdai.  Analizuojamos ir kritiškai vertinamos demografinės politikos priemonės demografiniams (šeimos ir migracijos) procesams valdyti atskirose skirtingose pasaulio valstybėse bei regionuose.  Analizuojama ir vertinama natūralioji gyventojų kaita, jos priežastys, pasekmės, kylantys iššūkiai ir valdymo strategijos Lietuvoje bei kituose pasaulio regionuose.  Analizuojama ir vertinama vidinė gyventojų migracija, jos priežastys, pasekmės, kylantys iššūkiai ir valdymo strategijos Lietuvoje bei kituose pasaulio regionuose.  Analizuojama ir vertinama tarptautinė gyventojų migracija, jos priežastys, pasekmės, kylantys iššūkiai ir valdymo strategijos regioniniu bei tarptautiniu aspektu.  Vertinamas diasporų vaidmuo kitų šalių kultūrų kontekste.  Paaiškinamos prievarta vykdomos tarptautinės migracijos priežastys, iš to kylantys iššūkiai ir valdymo strategijos lokaliu, regioniniu bei globaliu mastu. Vertinamos problemos, iškylančios dėl prekybos žmonėmis. | Pažintinė  Pilietinė  Komunikavimo  Kūrybiškumo  Kultūrinė  Skaitmeninė  SESG | Matematika  Informacinės technologijos |
| 9. | Urbanizacija.   1. Miestai. 2. Skirtingų šalių ir regionų miestai. 3. Urbanizacijos priežastys ir tendencijos. 4. Gyvenviečių ir gyventojų geografija. 5. Hiperurbanizacijos priežastys ir reikšmė. 6. Miestų mikroklimatas. 7. Miestų infrastruktūra. 8. Miestai Lietuvoje. 9. Ateities miestai. 10. Urbanizacija ir kraštovaizdis. 11. Urbaniztinis kraštovaizdis Lietuvoje. | 13 | Paaiškinami miestų apibrėžimo kriterijai, remiantis jais lyginami skirtingų pasaulio šalių ir regionų miestai.  Vertinamos urbanizacijos priežastys, nagrinėjami urbanizacijos procesai ir dabartinės tendencijos skirtingo ekonominio lygio valstybėse.  Paaiškinami ir vertinami veiksniai, turintys įtakos skirtingos paskirties miesto teritorijų išsidėstymui ir jų kaitai skirtingų pasaulio regionų ir Lietuvos miestuose, paaiškinamos šių procesų ekonominės bei socialinės pasekmės, gyventojų poliarizacijos ir skurdo problemos miestuose.  Nagrinėjamos hiperurbanizacijos priežastys, analizuojama jų reikšmė lokaliu, regioniniu ir globaliniu mastu, vertinamos megapolių bei nykstančių ir apleistų miestų problemos.  Paaiškinami miesto mikroklimato ypatumai, analizuojamas klimato kaitos poveikis jam ir vertinamos priemonės pokyčiams švelninti.  Nagrinėjamos miesto aprūpinimo vandeniu, atliekų šalinimo, gyvenamojo ploto stygiaus, transporto spūsčių, oro taršos problemos ir vertinamos jų valdymo strategijos.  Vertinamos ateities miestų vystymosi strategijos darnumo požiūriu.  Analizuojamas globalizacijos poveikis urbanistiniam kraštovaizdžiui. | Pažintinė  Pilietinė  Komunikavimo  Kūrybiškumo  Kultūrinė  Skaitmeninė  SESG | Matematika |
| 10. | Kartojimas | 4 | Grįžtamoji informacija | Pažinimo  Skaitmeninė  SESG |  |
| 11. | Metų aptarimas | 1 |  | SESG |  |